0599.xml
وزیراعظم نواز شریف اور وزیراعلیٰ پنجاب نے عمران خان کی شوکت خانم کینسر ہسپتال کی تعمیر میں مدد کی تھی،وفاقی وزیر اطلاعات و نشریات و قومی ورثہ سینیٹر پرویز رشید کا بیان
اسلام آباد ۔ 20ستمبر (اے پی پی) وفاقی وزیر اطلاعات و نشریات و قومی ورثہ سینیٹر پرویز رشید نے کہا ہے کہ وزیراعظم میاں محمد نواز شریف اور وزیراعلیٰ پنجاب میاں محمد شہباز شریف نے پاکستان تحریک انصاف کے سربراہ عمران خان کی شوکت خانم کینسر ہسپتال کی تعمیر میں مدد کی تھی۔ ہفتہ کو اپنے ایک بیان میں وفاقی وزیر نے کہا کہ نواز شریف نے 1990ء میں کینسر ہسپتال کیلئے مفت پلاٹ الاٹ کیا تھا جبکہ شہباز شریف نے وزیراعلیٰ پنجاب کی حیثیت سے ہسپتال تک رابطے کیلئے پختہ سڑک تعمیر کی تھی۔ مزید برآں پاکستان مسلم لیگ (ن) کی حکومت نے کینسر ہسپتال کیلئے بیرون ملک سے درآمد کیے گئے سامان پر ڈیوٹیز بھی معاف کردی تھیں۔
APP
20.09.14
0599p.xml
عمران کو کینسر ہسپتال کیلیے جگہ نواز شریف نے دی،سڑکیں شہباز نے بنوائیں :پرویز رشید
اسلام آباد (کلچر رپورٹر)وفاقی وزیراطلاعات و نشریات سینیٹر پرویز رشید نے کہا کہ عمران خان کو کینسر ہسپتال کی تعمیر کیلئے جگہ نواز شریف نے مہیا کی تھی ،عمران خان کو احسان فراموش نہیں ہونا چاہےئے،عوام نے دھرنے کی کی سیاست کو مسترد کر دیا ،اپنے ایک بیان میں وفاقی وزیر اطلاعات و نشریات سینیٹر پرویز رشید کا کہنا تھا کہ لاہور میں بنایا جانیوالا کینسر ہسپتال نواز شریف کا مرہون منت ہے،ہسپتال کی تعمیر کے موقع پر عمرا ن خا ن مے متعدد مرتبہ اپنی تقاریر میں ذکر کیا ۔وہ آج کس منہ سے کہتے ہیں کے ہسپتال کی تعمیر ان کا ویژن ہے،کینسر ہسپتال کی تعمیر اور استعمال ہونے والے مشینری پر ڈیوٹی کو بھی معاف کیا گیا۔پرویز رشید نے کہا کہ ہسپتال کیلئے سڑکوں کی تعمیر شہباز شریف کی وجہ سے ممکن ہوئی۔
express
21.09.14